CELEX: 62016TN0392
Language: hr
Date: 2016-07-26 00:00:00
Title: Predmet T-392/16: Tužba podnesena 26. srpnja 2016. – Axium protiv Parlamenta

5.9.2016   
            
            
               HR
            
            
               Službeni list Europske unije
            
            
               C 326/33
            
         Tužba podnesena 26. srpnja 2016. – Axium protiv Parlamenta
   (Predmet T-392/16)
   (2016/C 326/56)
   Jezik postupka: francuski
   
      Stranke
   
   
      Tužitelj: Axium (Oberschaeffolsheim, Francuska) (zastupnik: N. Deleau, odvjetnik)
   
      Tuženik: Europski parlament
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi odluku od 9. lipnja 2016. kojom je Europski parlament odlučio isključiti ponudu društva iz postupka javne nabave;
            
         
               —
            
            
               naloži Europskom parlamentu da društvu Axium isplati iznos od 4 000 eura na temelju članka 133. i sljedećih članaka Poslovnika;
            
         
               —
            
            
               naloži Europskom parlamentu snošenje svih troškova ovog postupka.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe dva tužbena razloga.
   
               1.
            
            
               Prvi tužbeni razlog temelji se na formalnoj nezakonitosti Odluke Europskog parlamenta D 201714 od 9. lipnja 2016. o odbijanju ponude koju je tužitelj podnio u okviru postupka javne nabave 06D30/2015/M064 koji se odnosi na postupak „France-Strasbourg: Okvirni ugovor za poslove uklanjanja azbesta u zgradama Europskog parlamenta u Strasbourgu” (JO 2015/S 242-438527) i odluke o sklapanju tog ugovora s drugim ponuditeljem (u daljnjem tekstu: pobijana odluka), s obzirom na to da osoba koja je potpisala dopis upućen tužitelju, uz koji je poslana pobijana odluka, nije imala nikakvu prenesenu ovlast potrebnu za nastupanje u svojstvu javnog naručitelja, odnosno Europskog parlamenta.
            
         
               2.
            
            
               Drugi tužbeni razlog temelji se na materijalnoj nezakonitosti pobijane odluke, s obzirom na to da isključenje tužiteljeve ponude nije u skladu s člankom 158. stavkom 3. Delegirane uredbe Komisije (EU) br. 1268/2012 od 29. listopada 2012. o pravilima za primjenu Uredbe (EU, Euratom) br. 966/2012 Europskog parlamenta i Vijeća o financijskim pravilima koja se primjenjuju na opći proračun Unije te stoga nije opravdano.